ଭୁବନେଶ୍ୱର, ନଭେମ୍ବର ୩୦(ଲୋକାଲ ୱାୟାର): ଆସନ୍ତାକାଲି (ଡିସେମ୍ବର ୧) ଠାରୁ ୫ ତାରିଖ ପର୍ଯ୍ୟନ୍ତ କୋଣାର୍କ ସୂର୍ଯ୍ୟମନ୍ଦିର ରଙ୍ଗମଞ୍ଚରେ ଆରମ୍ଭ ହେବାକୁ ଯାଉଛି କୋଣାର୍କ ନୃତ୍ୟୋତ୍ସବ ।
ଏଥିସହ ଚନ୍ଦ୍ରଭାଗା ବେଳାଭୂମିରେ ମନ ମୋହିବ ଭଳିକି ଭଳି ବାଲୁକା କଳା ।
ଓଡ଼ିଶାର ପ୍ରମୁଖ ଉପକୂଳ ନାଭିକେନ୍ଦ୍ର କୋଣାର୍କ ପୁନଶ୍ଚ ଦେଖିବ ବିଶ୍ୱବ୍ୟାପୀ ଦ୍ୱୈତ ଘଟଣାର ମିଳନବିନ୍ଦୁରେ କୋଣାର୍କର ବିବିଧ ଶାସ୍ତ୍ରୀୟ ନୃତ୍ୟ ସହିତ ସର୍ବୋତ୍କୃଷ୍ଟ ସୂର୍ଯ୍ୟମନ୍ଦିରର ପୃଷ୍ଠଭୂମିରେ ଆନ୍ତର୍ଜାତିକ ମନୋହର ବାଲୁକା କଳାର ଅପୂର୍ବ ସମାବେଶ ।
ଡିସେମ୍ବର ୧ ରୁ ୫ ତାରିଖ ପର୍ଯ୍ୟନ୍ତ କୋଣାର୍କ ସୂର୍ଯ୍ୟମନ୍ଦିରଠାରେ ରାଜ୍ୟ ପର୍ଯ୍ୟଟନ ବିଭାଗ ପକ୍ଷରୁ ପ୍ରତ୍ୟହ ସନ୍ଧ୍ୟା ୬ ଘଟିକାରୁ ରାତ୍ର ସାଢ଼େ ୮ଟା ପର୍ଯ୍ୟନ୍ତ ମୁକ୍ତାକାଶ ରଙ୍ଗମଞ୍ଚରେ ଆୟୋଜିତ ହେବ କୋଣାର୍କ ନୃତ୍ୟ ମହୋତ୍ସବ ।
ଓଡ଼ିଶାର ଅନ୍ତର୍ନିହିତ ଐତିହ୍ୟକୁ ବାଦ ଦେଲେ ଏହି ଉତ୍ସବ ଉତ୍କୃଷ୍ଟ ମାନର ପାରମ୍ପରିକ ତଥା ଶାସ୍ତ୍ରୀୟ ନୃତ୍ୟର ଆୟୋଜନ କରୁଛି ।
ଏକ ନିର୍ଜନ ମନୋଜ୍ଞ ସର୍ବୋତ୍କୃଷ୍ଟ ଲୋକକଳା ଏବଂ ପୌରାଣିକ ତଥ୍ୟ ସୃଷ୍ଟି କରିଛି ଏହି ବିଶ୍ୱ ବିସ୍ମୟ ସୂର୍ଯ୍ୟମନ୍ଦିର ଯାହା ତ୍ରୟୋଦଶ ଶତାବ୍ଦୀର ମହାନ କୀର୍ତ୍ତି ।
କୋଣାର୍କ ଉତ୍ସବରେ ବହୁ ପ୍ରତିଭାବାନ ନୃତ୍ୟ ବିଶାରଦ ପ୍ରାୟ ଶାସ୍ତ୍ରୀୟ ନୃତ୍ୟର କଳାକାରବୃନ୍ଦ ଓଡ଼ିଶୀ, ଭାରତନାଟ୍ୟମ, ମଣିପୁରୀ, କୁଚିପୁଡ଼ି ଏବଂ କଥକ ଦଳଗତ ନୃତ୍ୟ ପ୍ରଦର୍ଶନ କରିବେ ।
୧ ତାରିଖରେ ଓଡ଼ିଶାୀ, ଭାରତନାଟ୍ୟମ, ୨ ତାରିଖରେ ମଣିପୁରୀ ଓ ଓଡ଼ିଶୀ, ୩ ତାରିଖରେ ଓଡ଼ିଶୀ ଓ କୁଚିପୁଡ଼ି, ୪ ତାରିଖରେ କଥକ ଓ ଓଡ଼ିଶୀ ଏବଂ ୫ ତାରିଖରେ ଓଡ଼ିଶୀ ଓ କଥକ ନୃତ୍ୟ ପରିବେଷଣ ହେବ ।
କୋଣାର୍କ ସୂର୍ଯ୍ୟମନ୍ଦିରଠାରୁ ୩ କିଲୋମିଟର ଦୂରରେ ଆନ୍ତର୍ଜାତିକ ଖ୍ୟାତିସମ୍ପନ୍ନ ପର୍ଯ୍ୟଟନ ବିଭାଗର ବ୍ରାଣ୍ଡ ଆମ୍ବାସଡର ପଦ୍ମଶ୍ରୀ ସୁଦର୍ଶନ ପଟ୍ଟନାୟକଙ୍କ ପ୍ରତ୍ୟକ୍ଷ ତତ୍ତ୍ୱାବଧାନରେ ଚନ୍ଦ୍ରଭାଗାର ପ୍ରଶସ୍ତ ବେଳାଭୂମିରେ ଆନ୍ତର୍ଜାତିକ ବାଲୁକା କଳାର ଆୟୋଜନ କରାଯାଇଛି ।
ଏହି ଉତ୍ସବ ପ୍ରତ୍ୟହ ପୂର୍ବାହ୍ନ ୧୦ଟାରୁ ରାତି ୭ଟା ପର୍ଯ୍ୟନ୍ତ ଚାଲିବ ।
ବିଶ୍ୱବ୍ୟାପୀ ପ୍ରତିଯୋଗୀମାନେ ସେମାନଙ୍କ ବାଲୁକା କଳା ପ୍ରଦର୍ଶନ କରିବେ ।
ଚଳିତ ବର୍ଷ ଦେଶ ଭିତରୁ ରାଜସ୍ଥାନ, ତାମିଲନାଡ଼ୁ, ବିହାର ଓ ପଶ୍ଚିମବଙ୍ଗ ସହିତ ଓଡ଼ିଶାରୁ ୭୦ ଜଣ ବାଲୁକା ଶିଳ୍ପୀ ଅଂଶ ଗ୍ରହଣ କରିବେ ।
ପୁରୀ, ନଭେମ୍ବର ୯(ଲୋକାଲ ୱାୟାର): ଆସନ୍ତା ଡିସେମ୍ବର ୧ରୁ ୫ ତାରିଖ ପର୍ଯ୍ୟନ୍ତ ଅର୍କକ୍ଷେତ୍ର କୋଣାର୍କରେ ରାଜ୍ୟ ପର୍ଯ୍ୟଟନ ବିଭାଗ ଏବଂ ଓଟିଡିସିର ମିଳିତ ଆନୁକୂଲ୍ୟରେ ମୁକ୍ତାକାଶ ରଙ୍ଗମଞ୍ଚରେ କୋଣାର୍କ ଉତ୍ସବ ଏବଂ ଚନ୍ଦ୍ରଭାଗା ବେଳାଭୂମିରେ ଆନ୍ତର୍ଜାତିକ ବାଲୁକା କଳା ଉତ୍ସବ ଅନୁଷ୍ଠିତ ହେବ ବୋଲି ରାଜ୍ୟ ପର୍ଯ୍ୟଟନ ମନ୍ତ୍ରୀ ଜ୍ୟୋତିପ୍ରକାଶ ପାଣିଗ୍ରାହୀ ସୋମବାର ଏକ ବୈଠକ ପରେ କହିଛନ୍ତି ।
ମୁକ୍ତାକାଶ ରଙ୍ଗମଞ୍ଚରେ ପ୍ରତ୍ୟହ ସଂଧ୍ୟା ୬ଟାରୁ ରାତି ସାଢ଼େ ୮ଟା ପର୍ଯ୍ୟନ୍ତ ବିଭିନ୍ନ ଶାସ୍ତ୍ରୀୟ ନୃତ୍ୟ ପ୍ରଦର୍ଶିତ ହେବ ଏବଂ ଚନ୍ଦ୍ରଭାଗା ବେଳାଭୂମିରେ ସକାଳ ୯ଟାରୁ ରାତି ୯ଟା ପର୍ଯ୍ୟନ୍ତ ବାଲୁକା କଳା ପ୍ରଦର୍ଶନୀ ହେବ ।
କରୋନା କଟକଣାର ସମସ୍ତ ନିୟମ ସହ ହେବାକୁ ଥିବା କୋଣାର୍କ ଉତ୍ସବର ସିଧା ପ୍ରସାରଣ ବିଭିନ୍ନ ସୋସିଆଲ ମିଡିଆରେ କରାଯିବ ।
ବୈଠକରେ କ୍ରୀଡ଼ା ଓ ଯୁବ ବ୍ୟାପାର ମନ୍ତ୍ରୀ ତୁଷାରକାନ୍ତି ବେହେରା, ପର୍ଯ୍ୟଟନ ସଚିବ ବିଶାଲ ଦେବ, ପର୍ଯ୍ୟଟନ ନିର୍ଦ୍ଦେଶକ ସଚିନ ରାମଚନ୍ଦ୍ର ଯାଦବ, ଜିଲ୍ଲାପାଳ ବଲୱନ୍ତ ସିଂ, ସଂସ୍କୃତି ବିଭାଗ ନିର୍ଦ୍ଦେଶକ ରଂଜନ କୁମାର ଦାଶ, ବାଲୁକା ଶିଳ୍ପୀ ପଦ୍ମଶ୍ରୀ ସୁଦର୍ଶନ ପଟ୍ଟନାୟକ ଯୋଗ ଦେଇଥିଲେ ।
ଭୁବନେଶ୍ୱର, ମେ ୨୦(ଲୋକାଲ ୱାୟାର): ବିଶ୍ୱ ପ୍ରସିଦ୍ଧ କୋଣାର୍କ ସୂର୍ଯ୍ୟ ମନ୍ଦିର ଏବଂ କୋଣାର୍କ ସହର ପାଇଁ କେନ୍ଦ୍ର ସରକାର ସ୍ୱତନ୍ତ୍ର ଯୋଜନା କରିଛନ୍ତି ।
ସୂର୍ଯ୍ୟ ମନ୍ଦିର ଓ କୋଣାର୍କ ସହରକୁ ଶତ ପ୍ରତିଶତ ସୌରଶକ୍ତିରେ ଆଲୋକିତ କରିବା ପାଇଁ ଯୋଜନା କରିଛନ୍ତି । ଅକ୍ଷୟ ଶକ୍ତି ମନ୍ତ୍ରଣାଳୟ ଏହି ଯୋଜନା କାର୍ଯ୍ୟକାରିତା ନେଇ ଦାୟିତ୍ୱ ନେଇଛି ।
କିପରି ଠିକଣା ଢଙ୍ଗରେ ସୌରଶକ୍ତି ଯୋଜନା କାର୍ଯ୍ୟକାରୀ କରାଯିବ ସେ ନେଇ ଉପଯୁକ୍ତ ପଦକ୍ଷେପ ନିଆଯିବ ବୋଲି ସୂଚନା ଦିଆଯାଇଛି ।
ଶକ୍ତି ଏବଂ ନୂତନ ଓ ଅକ୍ଷୟ ଶକ୍ତି ମନ୍ତ୍ରଣାଳୟ ମନ୍ତ୍ରୀ(ସ୍ୱତନ୍ତ୍ର ଦାୟିତ୍ୱ) ଆର୍.କେ. ସିଂହ କହିଛନ୍ତି, ଭାରତ ସରକାର ଆଧୁୁନିକ ବ୍ୟବସ୍ଥା ସହ ଐତିହ୍ୟ ସମ୍ପନ୍ନ ସୂର୍ଯ୍ୟ ମନ୍ଦିରରେ ଏହି ଯୋଜନା କାର୍ଯ୍ୟକାରୀ କରିବାକୁ ନିଶ୍ଚିତ କରିଛନ୍ତି ।
'ସୂର୍ଯ୍ୟ ନଗରୀ' ରୂପରେ ଏହି ସ୍ଥଳକୁ ନେଇ ପ୍ରଧାନମନ୍ତ୍ରୀ ଯେଉଁ ପରିକଳ୍ପନା କରିଥିଲେ ତାକୁ ଗୁରୁତ୍ୱ ଦେଇ ଏହା କାର୍ଯ୍ୟକାରୀ କରିବାକୁ ଯାଉଛି ।
ଏହି ଯୋଜନାରେ ୧୦ମେଗାୱାଟ୍ ଗ୍ରୀଡ ସହ ବିଭିନ୍ନ ସୋଲାର୍ ଟ୍ରୀ, ସୋଲାର୍ ପାନୀୟଜଳ କିଓସ୍କ, ଅଫ୍୍ଗ୍ରୀଡ୍ ସୌରଶକ୍ତି ପ୍ଲାଣ୍ଟ, ବ୍ୟାଟେରୀ ଷ୍ଟୋରେଜ୍ ପ୍ରତିଷ୍ଠା ହେବ ।
ଏଥିପାଇଁ ୨୫କୋଟି ଟଙ୍କା ଖର୍ଚ୍ଚ କରାଯିବ । ୧୦୦ପ୍ରତିଶତ ଖର୍ଚ୍ଚ ସେଣ୍ଟ୍ରାଲ୍ ଫାଇନାନ୍ସ ଆସିଷ୍ଟାନ୍ସ(ସିଏଫଏ) ସହଯୋଗିତାରେ କରାଯିବ ।
ଓଡ଼ିଶା ରିନିୱବଲ୍ ଏନର୍ଜି ଡେଭଲପମେଣ୍ଟ ଏଜେନ୍ସି(ଓରେଡା) ଦ୍ୱାରା ଏହି ପ୍ରକଳ୍ପ କାର୍ଯ୍ୟକାରୀ କରାଯିବ ।
ଏହି ସୌରଶକ୍ତି ଯୋଜନା ବା ପ୍ରକଳ୍ପ ଦ୍ୱାରା କୋଣାର୍କ ସହରର ସମସ୍ତ ଶକ୍ତି ଚାହିଦା ପୂରଣ ହୋଇପାରିବ ।
କୋଣାର୍କ, ମେ' ୧୨ (ଲୋକାଲ ୱାୟାର) : ଜଳପଥରେ ଆନ୍ଧ୍ରପ୍ରଦେଶ ବିଶାଖାପାଟଣା ଜିଲ୍ଲାର ତୁନିରୁ ଡଙ୍ଗା ସାହାଯ୍ୟରେ ମଙ୍ଗଳବାର ୧୬ ଜଣ ଅଣଓଡ଼ିଆ ମତ୍ସ୍ୟଜୀବୀ ଫେରିଥିବା ଜଣେ ଅଧିକାରୀ କହିଛନ୍ତି।
ଏମାନଙ୍କ ମଧ୍ୟରୁ ପୁରୀ ପେଣ୍ଠକଟାର ୫ ଜଣ ଓ ଚନ୍ଦ୍ରଭାଗାର ୧୧ ଜଣ ଅଛନ୍ତି ।
ଅଧିକାରୀଙ୍କ ସୂଚନା ଅନୁସାରେ, ମଙ୍ଗଳବାର ଭୋର ପ୍ରାୟ ୪ଟା ବେଳେ ଚନ୍ଦ୍ରଭାଗା ଉପକୂଳରେ ଏମାନଙ୍କ ଡଙ୍ଗା ଲାଗିଥିଲା ।
ପରେ ତାଙ୍କୁ ସ୍ୱତନ୍ତ୍ର ଗାଡିରେ କୋଣାର୍କ ପ୍ରାଥମିକ ସ୍ୱାସ୍ଥ୍ୟ କେନ୍ଦ୍ରରେ ହୋଇଥିବା କ୍ୱାରେଣ୍ଟାଇନ୍ ସେଣ୍ଟରକୁ ନିଆଯାଇଥିଲା ।
ଏହି ମତ୍ସ୍ୟଜୀବୀମାନେ ଓଡ଼ିଶାରେ ଦୀର୍ଘ ଦିନ ହେଲା ରହି ଆସିଥିଲେ । ଲକ୍ ଡାଉନ୍ ପୂର୍ବରୁ ସେମାନେ ବିଶାଖାପାଟଣାକୁ ଯାଇ ଫସି ଯାଇଥିଲେ ।
ସେମାନଙ୍କ ପରିବାର ଲୋକେ ଏଠାରେ ରହୁଥିବାରୁ ସେମାନେ ନିଜ ଖର୍ଚ୍ଚରେ ଡଙ୍ଗା କିଣି ଫେରି ଆସିଛନ୍ତି ।
ଭୁବନେଶ୍ୱର, ମାର୍ଚ୍ଚ ୧୮(ଲୋକାଲ ୱାୟାର): ବିଶ୍ୱ ପ୍ରସିଦ୍ଧ କୋଣାର୍କ ସୂର୍ଯ୍ୟ ମନ୍ଦିର ଦେଶର ଶ୍ରେଷ୍ଠ ପର୍ଯ୍ୟଟନସ୍ଥଳୀ ତାଲିକା(ଆଇକନିକ୍ ଟୁରିଷ୍ଟ ସାଇଟସରେ) ସାମିଲ ହୋଇଛି ।
ଏନେଇ କେନ୍ଦ୍ର ସଂସ୍କୃତି ଓ ପର୍ଯ୍ୟଟନ ବିଭାଗ ମନ୍ତ୍ରୀ ପ୍ରହ୍ଲାଦ ସିଂହ ପଟେଲ ରାଜ୍ୟସଭାରେ ସୂଚନା ଦେଇଛନ୍ତି ।
ଏହି ଅବସରରେ ସେ କହିଛନ୍ତି, କୋଣାର୍କରେ ବାଲି କାଢ଼ିବା ନେଇ ନିଷ୍ପତ୍ତି ନେଇଛୁ । ଏ ନେଇ ଖୁବ୍ ଶୀଘ୍ର ଆମେ ପଦକ୍ଷେପ ନେବୁ ।
ଭାରତ ସରକାର ଆଇକନିକ୍ ଟୁରିଷ୍ଟ ସାଇଟ୍ ଗୁଡ଼ିକର ବିସ୍ତାରିତ ତାଲିକାରେ କୋଣାର୍କ ମନ୍ଦିରକୁ ଅନ୍ତର୍ଭୁକ୍ତ କରିବା ପାଇଁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଟ୍ୱିଟ୍ କରି କେନ୍ଦ୍ରମନ୍ତ୍ରୀ ଶ୍ରୀ ପଟେଲଙ୍କୁ ଧନ୍ୟବାଦ ଜଣାଇଛନ୍ତି ।
ମୁଖ୍ୟମନ୍ତ୍ରୀ ଶ୍ରୀ ପଟ୍ଟନାୟକ ଉଲ୍ଲେଖ କରିଛନ୍ତି, ଏହି ଐତିହ୍ୟସ୍ଥଳ ଭାରତର ଅନ୍ୟତମ ଆକର୍ଷଣୀୟ ସ୍ମାରକୀ ଏବଂ କଳିଙ୍ଗ ସ୍ଥାପତ୍ୟର ସର୍ବୋତ୍ତମ ପ୍ରତିନିଧି ।
ଆଜି ରାଜ୍ୟସଭାରେ ବିଜେଡି ସାଂସଦ ଡ. ସସ୍ମିତ ପାତ୍ର ଏ ସମ୍ପର୍କରେ କେନ୍ଦ୍ର ସଂସ୍କୃତି ମନ୍ତ୍ରୀ ଶ୍ରୀ ପଟେଲଙ୍କୁ ପ୍ରଶ୍ନ କରିଥିଲେ ।
ଡ. ପାତ୍ର ପଚାରିଲେ, କେନ୍ଦ୍ର ସରକାର ୧୭ଟି ଆଇକନିକ୍ ଟୁରିଷ୍ଟ ସାଇଟସ୍ ତାଲିକା ପ୍ରକାଶ କରିଥିଲେ ।
ଯେଉଁଥିରେ ଓଡ଼ିଶାର କୌଣସି ଐତିହ୍ୟ କିମ୍ବା ପର୍ଯ୍ୟଟନସ୍ଥଳୀ ସ୍ଥାନ ପାଇପାରିନଥିଲା ।
ଏ ନେଇ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଚିଠି ଲେଖି କେନ୍ଦ୍ର ଓଡ଼ିଶାର ପର୍ଯ୍ୟଟନସ୍ଥଳୀକୁ ଶ୍ରେଷ୍ଠ ପର୍ଯ୍ୟଟନସ୍ଥଳୀ ତାଲିକାରେ ଅନ୍ତର୍ଭୁକ୍ତ କରିବାକୁ ଦାବି କରିଥିଲେ ।
ଏହାଛଡ଼ା ସଂସଦରେ ମଧ୍ୟ ଏ ନେଇ ଦାବି ଉଠିଥିଲା । କେନ୍ଦ୍ର ସରକାର ସେ ସମ୍ପର୍କରେ କି ନିଷ୍ପତ୍ତି ଗ୍ରହଣ କରିଛନ୍ତି ସ୍ପଷ୍ଟ କରନ୍ତୁ ।
ଏହାର ଉତ୍ତରରେ କେନ୍ଦ୍ର ମନ୍ତ୍ରୀ ଶ୍ରୀ ପଟେଲ କହିଥିଲେ, ଏନେଇ ଓଡ଼ିଶାର ମୁଖ୍ୟମନ୍ତ୍ରୀ, କେନ୍ଦ୍ର ପେଟ୍ରୋଲିୟମ ମନ୍ତ୍ରୀଙ୍କ ଚିଠି ହସ୍ତଗତ ହୋଇଥିଲା । କିଛି ପ୍ରତିନିଧି ମଧ୍ୟ ତାଙ୍କୁ ଭେଟିଥିଲେ ।
ଏ ଦାବି ପ୍ରତି ଲୋକମାନଙ୍କ ସମର୍ଥନ ଥିଲା । କେନ୍ଦ୍ର ସରକାର କୋଣାର୍କକୁ ଶ୍ରେଷ୍ଠ ତାଲିକାରେ ସ୍ଥାନିତ କରିଛନ୍ତି । ଏବେ ଦେଶରେ ୧୭ଟି ଆଇକନିକ୍ ଟୁରିଷ୍ଟ ସାଇଟସ୍ ବଢ଼ି ୧୯ରେ ପହଞ୍ଚିଛି ।
କୋଣାର୍କ, ମାର୍ଚ୍ଚ ୧୫ (ଲୋକାଲ ୱାୟାର): ସମ୍ଭାବ୍ୟ କରୋନା ଭାଇରସ ସଂକ୍ରମଣ ଆଶଙ୍କାକୁ ଦୃଷ୍ଟିରେ ରଖି ରବିବାରଠାରୁ କୋଣାର୍କ ସୂର୍ଯ୍ୟମନ୍ଦିରର ଲାଇଟ ଆଣ୍ଡ ସାଉଣ୍ଡ ସୋ ବନ୍ଦ ରହିବ ବୋଲି ସ୍ଥାନୀୟ କର୍ତ୍ତୃପକ୍ଷ ସୂଚନା ଦେଇଛନ୍ତି ।
କୋଣାର୍କ ପର୍ଯ୍ୟଟନ ଅଧିକାରୀ ସରୋଜ କାନ୍ତ ପ୍ରଧାନ କହିଛନ୍ତି, ପ୍ରତିକାରମୂଳକ ବ୍ୟବସ୍ଥା ସ୍ୱରୂପ ଏହି ନିଷ୍ପତ୍ତି ନିଆଯାଇଛି ।
କୋଣାର୍କକୁ ବହୁ ପର୍ଯ୍ୟଟକ ବୁଲିବାକୁ ଆସୁଥିବାରୁ ସେମାନଙ୍କ ସୁରକ୍ଷା ପାଇଁ ଏହି ନିଷ୍ପତ୍ତି ପରବର୍ତ୍ତୀ ଆଦେଶ ପର୍ଯ୍ୟନ୍ତ ବଳବତ୍ତର ରହିବ ବୋଲି ସେ କହିଛନ୍ତି ।
କୋଣାର୍କ, ମାର୍ଚ୍ଚ ୦୪ (ଲୋକାଲ ୱାୟାର): ବର୍ତ୍ତମାନ କୋଣାର୍କ ମନ୍ଦିରର ଅବସ୍ଥା କେଉଁଭଳି ରହିଛି, ତାହା ଯାଞ୍ଚ କରିବା ଲାଗି ବୁଧବାର ବିଶେଷଜ୍ଞମାନେ ଡ୍ରୋନ୍ କ୍ୟାମେରା ମାଧ୍ୟମରେ ମନ୍ଦିରର ଲେଜର୍ ସ୍କାନିଂ କରିଛନ୍ତି।
ଏଥିରୁ ଯେଉଁ ଫଟୋଚିତ୍ର ସଂଗ୍ରହ ହେବ, ତାରି ଆଧାରରେ ମନ୍ଦିରର ସଂରକ୍ଷଣ କରାଯିବ ବୋଲି ସୂଚନା ମିଳିଛି।
ସୂଚନା ଅନୁସାରେ, ଆଜି ସକାଳୁ ମନ୍ଦିରର ପ୍ରତିଟି ଅଂଶର ଫଟୋ ଉଠାଯାଇଛି।
ସୂଚନାଯୋଗ୍ୟ, କୋଣାର୍କ ମନ୍ଦିରର ବିଭିନ୍ନ ସ୍ଥାନରେ ପ୍ରତ୍ନତତ୍ତ୍ବ ବିଭାଗ କାରୁକାର୍ଯ୍ୟପୂର୍ଣ୍ଣ ପଥର ବଦଳରେ ସାଦା ପଥର ଖଞ୍ଜିଥିବା ନେଇ ଅଭିଯୋଗ ହୋଇଆସୁଥିଲା।
ଏହାପରେ ଗତ ଶନିବାର ଅନୁଷ୍ଠିତ ସୂର୍ଯ୍ୟ ମନ୍ଦିର ସୁରକ୍ଷା ଜାତୀୟ କର୍ମଶାଳାରେ କେନ୍ଦ୍ର ପର୍ଯ୍ୟଟନ ଓ ସଂସ୍କୃତି ମନ୍ତ୍ରୀ ପ୍ରହଲ୍ଲାଦ ସିଂ ପଟେଲ ମନ୍ଦିରର ସଂରକ୍ଷଣ ଓ ରକ୍ଷଣାବେକ୍ଷଣକୁ ଗମ୍ଭୀରତାର ସହ ନେବା ପାଇଁ କହିଥିଲେ।
ପୁରୀ, ଫେବ୍ରୁଆରୀ ୨୮(ଲୋକାଲ ୱାୟାର): କୋଣାର୍କ ସୂର୍ଯ୍ୟମନ୍ଦିରର ସଂରକ୍ଷଣ ପାଇଁ କୋଣାର୍କସ୍ଥିତ ଯାତ୍ରୀନିବାସ ସମ୍ମିଳନୀ କକ୍ଷରେ ଆୟୋଜିତ ଜାତୀୟ ସମ୍ମିଳନୀକୁ ଶୁକ୍ରବାର ଉଦଘାଟନ କରିଛନ୍ତି ଏଏସଆଇ ଡିଜି ଉଷା ଶର୍ମା ।
ଏହି ଅବସରରେ ସେ କହିଥିଲେ, କୋଣାର୍କ ସୂର୍ଯ୍ୟମନ୍ଦିର ଇତିହାସର ବଡ଼ କୀର୍ତ୍ତିରାଜି ।
ଏହାକୁ କିପରି ଉଚିତ ଭାବେ ସଂରକ୍ଷଣ କରାଯିବ ସେ ବାବଦରେ ଏହି ଜାତୀୟ ସମ୍ମିଳନୀରେ ଆଲୋଚନା କରାଯିବ ।
ସମ୍ମିଳନୀରେ ଆମିକସ୍ କ୍ୟୁରି ଏନ୍.କେ. ମହାନ୍ତି ବିଗତ ଦିନରେ ଏଏସଆଇ କୋଣାର୍କର ସଂରକ୍ଷଣ ଦିଗରେ କ'ଣ ପଦକ୍ଷେପ ନେଇଛି, ତାହା ସାର୍ବଜନୀନ କରିବାକୁ କହିଥିଲେ ।
ସମ୍ମିଳନୀରେ ରାଜ୍ୟ ସଂସ୍କୃତି ସଚିବ ମନୋରଂଜନ ପାଣିଗ୍ରାହୀ, ଜାତୀୟ ମ୍ୟୁଜିୟମର ପୂର୍ବତନ ଅଧ୍ୟକ୍ଷ ବି. ଆର. ମଣି, ପ୍ରଫେସର ଜି. ସି. ମିତ୍ର, ଜିଲ୍ଲାପାଳ ବଲୱନ୍ତ ସିଂ, ସର୍କଲ ସୁପରିଣ୍ଟେଣ୍ଡେଣ୍ଟ ଅରୁଣ କୁମାର ମଲ୍ଲିକ, ସ୍ଥାନୀୟ ସଂରକ୍ଷଣ ଅଧିକାରୀ ନୀରଜ ସିଂ, ସିବିଆରଆଇର ବରିଷ୍ଠ ଅଧିକାରୀ, ଇନଟେକ୍, ଆଇଆଇଟି ମାଡ୍ରାସର ପ୍ରତିନିଧି ଦଳ ଉପସ୍ଥିତ ଥିଲେ ।
ଆସନ୍ତାକାଲିର କାର୍ଯ୍ୟକ୍ରମରେ ସମ୍ମିଳନୀରେ କେନ୍ଦ୍ର ଓ ରାଜ୍ୟ ସଂସ୍କୃତି ମନ୍ତ୍ରୀ, ମୁଖ୍ୟମନ୍ତ୍ରୀଙ୍କ ମୁଖ୍ୟ ପରାମର୍ଶଦାତା ଆର ବାଲକ୍ରିଷ୍ଣନ, ଏଏସଆଇ ଏଡିଜି ପ୍ରମୁଖ ଯୋଗ ଦେବେ ବୋଲି ସୂଚନା ଦିଆଯାଇଛି ।
ଭୁବନେଶ୍ୱର, ଫେବ୍ରୁଆରୀ ୧୯(ଲୋକାଲ ୱାୟାର): ବୁଧବାରଠାରୁ ପଦ୍ମଶ୍ରୀ ଗୁରୁ ଗଙ୍ଗାଧର ପ୍ରଧାନଙ୍କ ଦ୍ୱାରା ପ୍ରତିଷ୍ଠିତ କୋଣାର୍କ ନାଟ୍ୟ ମଣ୍ଡପରେ ଅନୁଷ୍ଠିତ ହେବାକୁ ଯାଉଛି ୩୪ତମ କୋଣାର୍କ ନୃତ୍ୟ ଓ ସଙ୍ଗୀତ ମହୋତ୍ସବ-୨୦୨୦ ।
ତିନଦିନବ୍ୟାପୀ ୨୧ତାରିଖ ପର୍ଯ୍ୟନ୍ତ ଚାଲିବାକୁ ଥିବା ଏହି ମହୋତ୍ସବରେ ଶେଷ ସନ୍ଧ୍ୟାରେ ବିଶିଷ୍ଟ ନୃତ୍ୟାଙ୍ଗନା, ଅଭିନେତ୍ରୀ ସ୍ୱର୍ଗତା ପଦ୍ମଶ୍ରୀ ଡ. ମିନତୀ ମିଶ୍ରଙ୍କୁ ମରଣୋତ୍ତର ଭାବେ ଗୁରୁ ଗଙ୍ଗାଧର ପ୍ରଧାନ ଜୀବନବ୍ୟାପୀ ସାଧନା ସମ୍ମାନରେ ସମ୍ମାନିତ କରାଯିବ ବୋଲି ଅନୁଷ୍ଠାନ ପକ୍ଷରୁ ସୂଚନା ଦିଆଯାଇଛି ।
ଏହି ଅବସରରେ ପ୍ରତି ସନ୍ଧ୍ୟାରେ ସାଂସ୍କୃତିକ କାର୍ଯକ୍ରମରେ ବିଭିନ୍ନ ଶାସ୍ତ୍ରୀୟ ନୃତ୍ୟ, ଗୀତ ପରିବେଷଣ କରାଯିବ ।
ପ୍ରଥମ ସନ୍ଧ୍ୟାରେ ଗୁରୁ ଲିଙ୍ଗରାଜ ସ୍ୱାଇଁ ଓ ସାଥୀ, ଗୁରୁ ଜ୍ୟୋତ୍ସ୍ନାରାଣୀ ସାହୁ ଓ ସାଥୀଙ୍କ ଦ୍ୱାରା ଓଡ଼ିଶୀ, ଦୟାଲ ସଙ୍ଗୀତ ଏକାଡେମୀ ଦ୍ୱାରା ସମ୍ବଲପୁରୀ ପରିବେଷଣ କରାଯିବ ।
ଦ୍ୱିତୀୟ ସନ୍ଧ୍ୟାରେ ଗୁରୁ ଡ. ବିଜୟ କୁମାର ଜେନା ଓଡ଼ିଶୀ କଣ୍ଠ ସଙ୍ଗୀତ ପରିବେଷଣ କରିବେ ।
ପରେ ରୁଦ୍ରାକ୍ଷ ଫାଉଣ୍ଡେସନର ଗୁରୁ ବିଚିତ୍ରାନନ୍ଦ ସ୍ୱାଇଁ ଓ ସାଥୀଙ୍କ ଦ୍ୱାରା ଓଡ଼ିଶୀ, ଦଶଭୂଜା ଗୋଟିପୁଅ ଓଡ଼ିଶୀ ନୃତ୍ୟ ପରିଷଦ ରଘୁରାଜପୁରୀ ପୁରୀର କଳାକାରଙ୍କ ଦ୍ୱାରା ଗୋଟିପୁଅ ପରିବେଷଣ କରାଯିବ ।
ଶେଷରେ ଗୁରୁ ରବିଶଙ୍କର ପ୍ରଧାନ ସୀତାର ବାଦନ କରିବେ । ପରେ ପୁରସ୍କାର ପ୍ରଦାନ କରାଯିବ ।
ଏହାପରେ ରାଧାକଳାକୁଞ୍ଜର ଗୁରୁ ମନୋରଞ୍ଜନ ପ୍ରଧାନ ଓ ମିନତୀ ପ୍ରଧାନଙ୍କ ଦ୍ୱାରା ଓଡ଼ିଶୀ ଏବଂ ଗୋକୁଳଚନ୍ଦ୍ର ଛଉ ନୃତ୍ୟ ପ୍ରତିଷ୍ଠାନ ମୟୂରଭଞ୍ଜ କଳାକାରଙ୍କ ଦ୍ୱାରା ଛଉ ପରିବେଷଣ କରାଯିବ ବୋଲି ଅନୁଷ୍ଠାନ ପକ୍ଷରୁ ସୂଚନା ଦିଆଯାଇଛି ।
କୋଣାର୍କ, ଫେବ୍ରୁଆରୀ ୦୧(ଲୋକାଲ ୱାୟାର): ମାଘ ସପ୍ତମୀ ଅବସରରେ ଶନିବାର ଚନ୍ଦ୍ରଭାଗାରେ ଲକ୍ଷାଧିକ ଶ୍ରଦ୍ଧାଳୁ ପବିତ୍ର ମାଘବୁଡ଼ ପକାଇ ପାରମ୍ପରିକ ଭାବେ ସୂର୍ଯ୍ୟଦେବଙ୍କ ପୂଜାର୍ଚ୍ଚନା କରିଛନ୍ତି।
ଏଥିପାଇଁ ଗତକାଲି ରାତିରୁ ଚନ୍ଦ୍ରଭାଗାକୁ ଶ୍ରଦ୍ଧାଳୁଙ୍କ ଧାଡ଼ି ଲମ୍ବିଥିଲା।
ପରମ୍ପରା ଅନୁସାରେ, ଗତକାଲି ରାତିରେ ତ୍ରିବେଣୀଶ୍ୱର, ଐଶାନେଶ୍ୱର ଓ ଦକ୍ଷିଣେଶ୍ୱର ମହାଦେବ ରାତିରେ ବିମାନ ବିଜେ କରି ଭୋଗ ମଣ୍ଡପରେ ଭୋଗ ଖାଇଥିଲେ।
ପରେ ସେମାନଙ୍କୁ ଏକ ଭବ୍ୟ ଶୋଭାଯାତ୍ରାରେ ଚନ୍ଦ୍ରଭାଗା ତୀର୍ଥ ମଣ୍ଡପ ନିଆଯାଇଥିଲା ଏବଂ ଭୋରରେ ତିନି ଠାକୁରଙ୍କ ମହାସ୍ନାନ କରିଥିଲେ।
ଠାକୁରମାନଙ୍କର ମହାସ୍ନାନ ପରେ ଶ୍ରଦ୍ଧାଳୁମାନେ ମାଘବୁଡ଼ ପକାଇଥିଲେ।
ରାଜ୍ୟର ବିଭିନ୍ନ ପ୍ରାନ୍ତରୁ ଏଠାକୁ ଶ୍ରଦ୍ଧାଳୁମାନଙ୍କର ଆଗମନ ହୋଇଥିବାବେଳେ ଏହାକୁ ଦୃଷ୍ଟିରେ ରଖି ପ୍ରଶାସନ ପକ୍ଷରୁ ବ୍ୟାପକ ବ୍ୟବସ୍ଥା କରାଯାଇଥିଲା।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
